действия за смекчаване на последиците. И накрая, САА Тайван и TNA се съгласиха на допълнителни технически консултации с цел да се даде възможност на Комисията да следи прилагането на съответните планове за коригиращи и превантивни действия и да се осигури подходящ диалог по всички свързани с безопасността въпроси.
 (99)
 Въз основа на информацията, с която разполага Комисията, беше счетено, че не е необходимо САА Тайван и TNA да се явят пред Комисията и Комитета за авиационна безопасност и че не е нужно да се въведе оперативна забрана за въздушни превозвачи от Тайван.
 (100)
 Поради това и в съответствие с общите критерии, определени в приложението към Регламент (ЕО) No 2111/2005, се счита, че на този етап няма основания за изменение на списъка на въздушните превозвачи, които са предмет на оперативна забрана в границите на Съюза, по отношение на въздушни превозвачи от Тайван.
 Въздушни превозвачи от Тайланд
 (101)
 На 2 май 2016 г. беше проведена техническа среща като част от активните консултации с органа за гражданско въздухоплаване на Тайланд (CAAT), за да информира той Комисията за напредъка, постигнат от месец ноември 2015 г. насам. CAAT представи актуализирана информация за ключовите мерки по правоприлагането във връзка с гарантирането на безопасността, включително отмяната на едно САО, спирането от експлоатация на въздухоплавателни средства поради проблеми по безопасността, отписването на въздухоплавателни средства поради финансова нестабилност на въздушните превозвачи и проверките на времето за полети и дежурства. Освен това CAAT уведоми за напредъка по повторното издаване на САО с подкрепата на външна организация, устойчивостта и изграждането на капацитет на организацията на СААТ, както и за настоящата организация на СААТ.
 (102)
 CAAT заяви няколко пъти, че за него е по-важно да се предприемат устойчиви коригиращи действия вместо „бързи решения“. CAAT обясни, че има достатъчен политически ангажимент за този подход, но е необходимо време. Скоро след сключването на договора с външна организация ще започне повторното сертифициране на въздушните превозвачи с оглед да се подновят свидетелствата на международните оператори през следващите 9 месеца. Това също така ще образува основата за отстраняването на СОБ, формулирано от ИКАО.
 (103)
 Що се отнася до дългосрочния проект за изграждане на капацитет, който СААТ иска да осъществи с подкрепата на EAАБ съгласно подписания през 2015 г. меморандум за разбирателство, СААТ иска в седем ключови стратегически отдела на СААТ да има експерти от ЕААБ, които ще действат като инструктори за управителите на СААТ при прилагането на международните стандарти за безопасност.
 (104)
 Правителството на Тайланд и СААТ показват ясен ангажимент да подобрят системата за надзор на безопасността в Тайланд и предоставиха доказателства, че през изминалата година е постигнат значителен напредък. Освен това наличната информация за безопасността на въздушните превозвачи, сертифицирани в Тайланд, не е в подкрепа на решение за налагане на забрана или ограничения на дейността. С цел положението да се следи отблизо, консултациите с тайландските компетентни органи трябва да продължат в съответствие с член 3, параграф 2 от Регламент (ЕО) No 473/2006.
 (105)
 Поради това и в съответствие с общите критерии, определени в приложението към Регламент (ЕО) No 2111/2005, се счита, че на този етап няма